'मन बैरागी के को-प्रोड्यूसर ने खोला राज, बोले- पीएम मोदी नहीं देखेंगे फिल्म...बताई ये वजह  
पीएम मोदी पर बन रही फिल्म को लेकर को-प्रोड्यूसर ने किया खुलासा
'मन बैरागी' नहीं देखेंगे नरेंद्र मोदी
हाल ही में 'मन बैरागी' का पोस्टर हुआ था रिलीज
पीएम नरेंद्र मोदी (Narendra Modi) के 69वें जन्मदिन पर सोशल मीडिया पर पीएम मोदी छाए हुए हैं. जनता के साथ-साथ सेलेब्रिटीज भी पीएम मोदी को उनके जन्मदिन पर बधाइयां दे रहे हैं. हाल ही में साउथ के सुपरस्टार प्रभास ने अपने इंस्टाग्राम एकाउंट से पीएम मोदी को जन्मदिन की बधाइयां देते हुए उन्हें बेहद ही शानदार गिफ्ट भी दिया था. दरअसल, प्रभास ने पीएम मोदी पर बन रही फिल्म 'मन बैरागी (Mann Bairagi)' का फर्स्ट लुक शेयर किया था. प्रभास (Prabhas) ने पीएम नरेंद्र मोदी पर बनी इस फिल्म का पोस्टर रिलीज करते हुए अपनी इंस्टाग्राम पोस्ट में लिखाः ' एक स्पेशल फिल्म एक स्पेशल व्यक्ति के लिए, स्पेशल फिल्ममेकर के द्वारा स्पेशल दिन पर.' प्रभास ने आगे कहा, 'संजय लीला भंसाली और महावीर जैन की इस फिल्म का पहला लुक शेयर करते हुए मुझे बहुत खुशी हो रही है.'
A special film on a special person by a special filmmaker on this special day, Happy Birthday @narendramodi Sir. So happy to present the first look of Sanjay Leela Bhansali & Mahaveer Jain's 'Mann Bairagi', an untold story of our PM, directed by Ssanjay Tripaathy. @bhansaliproductions #SanjayLeelaBhansali #MahaveerJain @dhanushkraja #HappyBDayPMModi
A post shared by  Prabhas (@actorprabhas) on Sep 16, 2019 at 11:08pm PDT

हालांकि अब पीएम मोदी (Narendra Modi) पर बन रही फिल्म को लेकर एक बड़ी खबर आ रही है. दरअसल, पीएम मोदी पर बन रही फिल्म 'मन बैरागी (Mann Bairagi)' के को-प्रोड्यूसर महावीर जैन ने एक खुलासा किया है. महावीर जैन ने कहा है कि प्रधानमंत्री नरेंद्र मोदी 'मन बैरागी' फिल्म को नहीं देखेंगे. हाल ही में दिए इंटव्यू में महावीर जैन ने कहा, 'मोदी जी खुद पर बना या लिखा कोई भी कंटेंट देखना या पढ़ना पसंद नहीं करते. वो इस बात से खुश हैं कि हम फिल्म बना रहे हैं, लेकिन वो ये फिल्म नहीं देखेंगे.'
फिल्म के बारे में बताते हुए जैन ने कहा, 'पीएम मोदी (PM Modi) वह आदमी हैं, जिन्होंने देश के विकास का दृढ़ संकल्प ले रखा है. हम उनकी जिंदगी के उस हिस्से को दर्शकों के सामने रखना चाहते हैं, जब वो 17-18 साल के थे और जहां से उनके जीवन का अस्तित्व बदल गया.' बता दें पीएम मोदी पर बन रही इस फिल्म को संजय त्रिपाठी डायरेक्ट करेंगे.